Diari Oficial de la Generalitat Valenciana


Sumari del DOGV 9345, del 23-05-2022 (2022/4353)

RESOLUCIÓ de 16 de maig de 2022, de la directora general de Personal Docent, per la qual, en execució de sentència, es modifica la llista d'aspirants que han superat les proves selectives per a ingrés en el cos de mestres, convocades per l'Ordre 12/2018, de 17 d'abril, de la Conselleria d'Educació, Investigació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/4353


Data del document
:   16-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 16 de maig de 2022, de la directora general de Personal Docent, per la qual, en execució de sentència, es modifica la llista d'aspirants que han superat les proves selectives per a ingrés en el cos de mestres, convocades per l'Ordre 12/2018, de 17 d'abril, de la Conselleria d'Educació, Investigació, Cultura i Esport. [2022/4353]  
Per Ordre 12/2018, de 17 d'abril, de la Conselleria d'Educació, Investigació, Cultura i Esport (DOGV 8277), es va convocar procediment selectiu per a ingrés en el cos de mestres.  
Per Resolució de 18 de juliol de 2019, de la Direcció General de Personal Docent, es va estimar el recurs d'alçada presentat per Rafael Alós Baquero contra la llista de persones aspirants seleccionades pel tribunal C10 de l'especialitat de Primària, i contra aquesta Vega Vicent Vicent va interposar recurs contenciós administratiu davant el Tribunal Superior de Justícia de la Comunitat Valenciana, que va dictar la sentència núm. 883/2021 el 10 de desembre 2021, la decisió de la qual afirma:  
«1r. Estimem en part el recurs núm. 419/2019 interposat per Vega Vicent Vicent contra la Resolució de 18 de juliol de 2019 de la directora general de Personal Docent de la Generalitat València per la qual s'estima el recurs d'alçada interposat per Rafael Alós Baquero en el marc del procediment selectiu convocat per Ordre 12/2018, de 17 d'abril, de la Conselleria d'Educació, Investigació, Cultura i Esport de la Generalitat, resolució que s'anul·la en part en el sentit que es procedisca a la retroacció del procediment selectiu per a l'actora a fi que pel tribunal avaluador es procedisca a valorar els mèrits assenyalats conforme a les bases de la convocatòria, en concret el certificat de capacitació de llengua estrangera- a valorar en l'apartat 3.1, la qual cosa exigiria excloure, per tant, de la baremació el B2 d'anglés - i el curs «Dels campus virtuals a les xarxes socials com usar-los a l'aula?», de 120 hores per l'apartat 6.7.1.6.»  
  
Per a portar a efecte la decisió en els seus propis termes, es va posar la sentència en coneixement del tribunal C10 de Primària, el qual després de realitzar la baremació corresponent, va elevar a aquesta direcció general acta atorgant a la interessada 2,9875 punts en la fase de mèrits, amb la qual cosa la senyora Vicent Vicent resulta com a aspirant seleccionada, d'acord amb el que es preveu en la base 9 de la convocatòria.  
En virtut del que s'ha exposat, resolc:  
  
Primer  
En execució de la sentència núm. 883/2021 del Tribunal Superior de Justícia de la Comunitat Valenciana, és procedent modificar la llista de persones aspirants que han superat les proves selectives al cos de mestres, convocades per l'Ordre 12/2018, de 17 d'abril, en el sentit d'incloure Vega Vicent Vicent en la llista corresponent a l'especialitat de Primària, amb una puntuació total de 7,0891 punts.  
  
Segon  
Modificar la Resolució de 21 de setembre de 2018, de la Direcció General de Centres i Personal Docent (DOGV 8390), per la qual es nomenen funcionaris en pràctiques del cos de mestres les persones aspirants seleccionades en aquest procediment selectiu, en el sentit d'incloure en aquesta Vega Vicent Vicent i això amb efectes econòmics i administratius des de l'1 de setembre de 2018, segons disposa el primer apartat de l'esmentada resolució.  
  
Tercer  
Atés que la senyora Vicent Vicent ja va ser nomenada funcionària en pràctiques per la citada resolució i que va portar a terme aquesta fase, sent qualificada com a apta per la comissió avaluadora, de conformitat amb l'article 51 de la Llei 39/2015, d'1 d'octubre, del procediment administratiu comú de les administracions públiques, és procedent la conservació del tràmit.  
Per tant, comprovat que reuneix els requisits de participació, correspon tancar l'expedient i remetre'l al Ministeri d'Educació i Formació Professional per al seu nomenament com a funcionària de carrera del cos de Mestres, amb efectes econòmics i administratius del dia 1 de setembre de 2019, igual que la resta d'aspirants ingressats per aquesta convocatòria, tot això de conformitat amb el que es preveu en la base 13 de l'Ordre 12/2018.  
  
Contra aquesta resolució podrà promoure's, per les parts legitimades, un incident d'execució de sentència, davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 16 de maig de 2022.- La directora general de Personal Docent: M. Ángeles Herranz Ábalos.